घटिया निर्माण के चलते एक माह में ही उखड़ने लगी 14 करोड़ की सड़क
नवनिर्मित सड़क उखड़ने के बाद दोबारा डामर की परत चढ़ाई जा रही है।
घटिया निर्माण को लेकर ग्रामीणों में आक्रोश
भास्कर संवाददाता | पथरिया
एक माह पहले 14 करोड़ रुपए से बने पथरिया से क्रिंद्रहो-जेरठ मार्ग घटिया निर्माण के चलते जगह-जगह से उखड़ने लगा है। ग्रामीणों का आरोप है कि सड़क निर्माण में भारी भ्रष्टाचार किया गया है। जिससे सड़क की स्थिति इतनी जर्जर होने लगी है। सड़क निर्माण में डब्ल्यूएमएम की मोटाई पूर्ण नहीं किया गया। नियमानुसार 55 इंच की जगह 30 इंच की मोटाई ही की गई। डामर की मोटाई 35 एमएम के करीब रखी गई है जो कि 75 एम एम होनी चाहिए। जिससे नवनिर्मित सड़क बैठ रही है और गट्टी भी उखड़ने लगी है। कई जगह ठेकेदार द्वारा सड़क में थिगड़े लगाकर मामले को छिपाने का प्रयास किया जा रहा है। सड़क निर्माण होने के बाद जब कई जगह गिट्टी उखड़ने लगी तो उपर से डामर की परत चढ़ाकर दोबारा लीपापोती की जा रही है। गांव के रामसिंह, उजयार, विष्णु, हरिराम ने बताया कि अधिकारियों को कमीशन पहुंचने के कारण किसी ने भी सड़क निर्माण की गुणवत्ता नहीं देखी। मिट्टी मुरम के उपर सीधे जीराे गिट्टी की डामरी परत चढ़ाई जा रही है जो बनने के पहले ही उखड़ने लगी है। सीआरएम के उपयोग न होने की बात जांच के दौरान दमोह ईई पीएस पंत के सामने स्पष्ट हो चुकी हैं जिसका ठेकेदार के पास भी कोई जबाव नहीं है।सफेद गिट्टी का प्रयोग: पथरिया के रजवांस रोड पर हुए नाली निर्माण के कार्य मे ठेकेदार द्वारा तमाम नियम कायदों को दरकिनार कर नाली निर्माण किया जा रहा है। यहां पर रेत की जगह लाल गिट्टी की फूटन का उपयोग किया गया है। सीमेंट की मात्रा भी नाम मात्र के लिए उपयोग की जा गई है। वहीं काली गिट्टी की जगह सफेद गिट्टी का उपयोग किया गया। जिससे अभी से नाली जगह-जगह से धसकना व चटकना शुरू हो गई है। गांव के श्रीराम यादव, टेकचंद पटेल ने पूर्व में इस मामले की शिकायत अधिकारियों से की थी लेकिन किसी ने भी ध्यान नहीं दिया।
ईई ने स्विच ऑफ किया मोबाइल
इस संबंध में पीडब्ल्यूडी के ईई पीएस पंथ से इस संबंंध में जानकारी ली कि तो पहले उन्होंने मोबाइल नहीं उठाया, बाद में हलो-हलो कहकर स्विच आॅफ कर दिया।
hin_Deva hin_Deva hin_Deva npi_Deva hin_Deva hin_Deva hin_Deva